UM KAZU STRANHU KI TENI GUENTIS DI FOGO SPANTADU
Morre mininu fèmia di kuase 2 anu di idade e dispos morre si mas 2 irmon gèmeos di 7 mes, fidjus di um deslocada di Chã das Caldeiras,ki txoma Matilde, ki sta mora na centro di acolhimento na ilha di Fogo.
Es mae fika sem si fidjus, na espaço di nove dia, autoridades sta na investiga es mortes, inda ka reveladu kual ki foi motivu ki es mae perde tudu si 3 fidju na um kurtu espaço di tempu.
Conforme Luís Sanches, ki è director di Hospital Regional di Fogo e Brava, è fla na jornal Inforpress, ma inda é cedu pa sabedu kusè ki provoka es mortes, mas hospital sta na investiga e antis di es simana finda, ta apresentadu resultado di investigason.
Moradores di Achada Furna e deslocados di Chã das Caldeiras sta atxa stranhu morte des 3 krianças, o ki sta faze pessoas, fika na pensa e da explikason diferentes di kusè ki es atxa ma pode ter akonticidu ku es três mininu. Mae des krianças tem mas ou menus 20 anu e è sta alojadu na centro di acolhimento di Achada Furna desdi ki kontici erupson di vulcon, na mes di Novembro di anu passadu.
kea_Latn kea_Latn kea_Latn kea_Latn kea_Latn